Kartoshkali toblatma (graten)

Sovuq va izg’irin qish – to’yimli va isituvchi ovqatlar iste’mol qilish mavsumi. Kartoshkali toblatma aynan shunday ovqat hisoblanadi. Yumshoq, xushbo’y hidga ega, og’izda eriydigan bu toblatmani, asosiy taom sifatida ham, taomga qo’shimcha gazak sifatida ham tanovul qilsa bo’ladi.
Graten – gaz pechida qizartirib pishiriladigan ovqat bo’lib, unga ishlatiladigan kartoshka a’lo darajali bo’lishi kerak. Ya’ni: o’rtacha qattiqlikda va katta-katta. Pishloq xohishga qarab tanlanadi. Sarimsoqpiyoz va ziravorlarni ayamang, chunki toblatmamiz mazzasi shu ziravorlarga bog’liqdir!